钦定古今图书集成/明伦汇编/闺媛典/第072卷 > 范氏妇
## 钦定古今图书集成/明伦汇编/闺媛典/第072卷 > 范氏妇

按《温州府志》：“范氏妇，吴兴人。年少美姿容。从夫张文
达戍温州，寓卫廊西。达挟恶少逼令从奸，范坚拒，达
笞之，身无完肤。一日，设酒肉生祭，勒之曰：‘不从且死’。
范泣，愿速死，达持铁椎击之，死二日，面色如生。达欲
迯，足不能前，众擒送府，寘之法。邑人宪副王叔果葬
范于白塔山，立石表其墓。”